hu hu hu hu hu hu hu hu hu en hu hu hu hu hu de hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu es hu hu hu en hu hu hu hu hu hu hu sl hu hbs_lat hbs_lat hu hu hu hu pt nl hu hu hu hu hu hu hu hu hu hu hu es hu hu hu hu hu hu hu hu de de sv hu pl hu hu hu hu hu hu hu en hu hu hu hu fr hu hu hu hu hu en en hu hu en hu hu hu hu hu hu hu hu hu hu hu hu hu hu hu hu hu hu fr de en de oc en hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en cs cs cs cs da cs cs cs cs cs cs et cs cs cs cs cs cs da cs da cs da cs da cs cs cs en en en pl pl hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en az ru ca hbs_lat de eo es et eu fa fi fr hy id it lt nl nb pl pt ro ru sk sv tr fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. október 5.
Ugrás a navigációhoz Ugrás a kereséshez
Európai Filmakadémia (European Film Academy)
Mike Downey ügyvezető elnök [2]
Az Európai Filmakadémia (angolul: European Film Academy, rövidítése: EFA) egy filmes szakmai szervezet, amelyet európai filmkészítők alapítottak 1989-ben Berlinben az európai filmes kultúra támogatására.[4][3][5]
Céljainak elérése érdekében szoros kapcsolatot tart fenn az európai filmiparral és az alkotókkal, különféle konferenciákat, szemináriumokat és szakmai találkozókat kezdeményez, illetve vesz részt ilyeneken. Leglátványosabb tevékenysége, hogy – az amerikai Oscar-díj mintájára – minden év végén Európai Filmdíjjal jutalmazza a európai filmművészet legjelentősebb alkotásait és alkotóit, ezzel bátorítva őket a filmkészítésre és így híva fel rájuk a közönség, valamint a média figyelmét. Az ünnepélyes díjátadásra páratlan években Berlinben, páros években pedig Európa egy-egy nagyvárosában kerül sor.
1988-ban Ingmar Bergman svéd filmrendező kezdeményezésére 13 európai filmrendező[6] felhívást intézett az európai filmkészítőkhöz az Európai Filmdíj alapítására és ahhoz kapcsolódóan egy Európai Filmakadémia esetleges megalakítására az európai kultúra védelme érdekében, annak valódi értékeinek támogatásával és kellő figyelem ráirányításával, hogy visszaszerezhesse közönségét az egész világon.[7] Még az év novemberében – az első Európai Filmdíj nyugat-berlini átadása alkalmából – 40 európai filmkészítő döntött a szervezet létrehozásáról, ami végül is 1989 elején alakult meg Európai Filmtársaság (European Cinema Society) elnevezéssel. Első elnöke Ingmar Bergman, ügyvezető elnöke pedig Wim Wenders lett.[5]
Két évvel később a szervezet neve megváltozott, ekkor lett Európai Filmakadémia.
Ingmar Bergmant 1996-ban Wim Wenders követte az elnöki székben, őt Agnieszka Holland lengyel filmrendező váltotta 2021. január 1-jével.[8]
1996-ban az ügyvezető Nik Powell filmproducer, a brit Nemzeti Film és Televíziós Iskola igazgatója lett. Őt 2003-ban Humbert Balsan francia producer követte, akinek 2005-ben bekövetkezett váratlan halála után az ugyancsak francia producer Yves Marmion lett az ügyvezető elnök. 2013-tól 2019 végéig Agnieszka Holland töltötte be a posztot, 2020-tól pedig Mike Downey ír filmproducer.[2]
Az Akadémia 1996-os közgyűlése az eredeti 99 fős korlátot eltörölte, azóta a szervezet létszáma folyamatosan nő, 2015-ben meghaladta a 3100 főt. Céljai elérésének érdekében az Akadémia folyamatosan szoros kapcsolatot tart fenn az európai filmiparral és az alkotókkal, a filmkészítéssel kapcsolatos különféle politikai, gazdasági, művészeti és oktatási célú konferenciákat, szemináriumokat és workshopokat kezdeményez, illetve vesz részt azokon. Ezeknek egy közös célja van: hidat építeni az alkotók és az ipar közé. Az EFA tevékenysége az Európai Filmdíj év végi átadásában csúcsosodik ki.
Számos EFA-esemény intézményesült már az európai filmközösség részére:
Az európai filmkultúra kincsei (Treasures of European Film Culture) elnevezésű 2015. évi EFA-kezdeményezés az európai filmművészet szimbolikus jelentőségű, történelmi értékkel bíró helyszíneinek lajstromba vételére, amelyeket meg kell őrizni a jövő generációi számára.[9] 2022 szeptemberében a Filmakadémia külön európai filmörökségi részleget (European Film Heritage Department) hozott létre, amelynek feladata a filmkultúra kincseinek kezelése, valamint egy páneurópai filmörökségi hálózat kiépítése, a nemzeti filmtékák, archívumok és intézmények összekötésével. Ily módon információkat oszthatnak meg a filmekkel és alkotóikkal kapcsolatos eseményekről, évfordulókról, intézményekről, vagy a filmtörténet szempontjából releváns témákról, s aktívan összekapcsolhatják az egyes kezdeményezéseket a különböző európai országokban és régiókban. [10]
A rövidfilmes kezdeményezés (The Short Film Initiative) az Európai Filmakadémia és az EFA Productions GmbH kezdeményezése, számos európai filmfesztivállal együttműködve. Egy független zsűri minden évben tizenöt európai filmfesztivál versenyprogramjában bemutatja be az Európai Filmdíj rövidfilm kategóriájába benevezett alkotások egyikét.
A Vasárnap az országban (Sunday in the Country) elnevezésű, fiatal európai tehetségek számára szervezett hosszúhétvége, melynek keretében EFA-tagok találkoznak kb. tíz európai fiatal alkotóval. E kötetlen légkörű összejövetelek olyan ötlet- és tapasztalatcserét garantálnak, amelyek messze túlmutatnak a megszokott műhelymunkák eredményein.
A Mesterkurzusok - ötvözve az elméleti és gyakorlati oktatást - értékes képzési lehetőséget biztosítanak a fiatal tehetségek részére. Az előadók között olyan neves filmes szakemberek találhatók, mint Jean-Jacques Annaud, Jan De Bont, Henning Carlsen, André Delvaux, Bernd Eichinger, Krzysztof Kieślowski, Jiří Menzel, Tilda Swinton, Szabó István, Marc Weigert, Mike Newell, Tsui Hark, Allan Starski és Anthony Dod Mantle.
Mivel a szervezetnek, illetve titkárságának a kezdetektől Berlin volt a székhelye, ott vették nyilvántartásba, mint non-profit szervezetet.[5]
Székhelye: European Film Academy e. V. – Kurfürstendamm 225, 10719 Berlin, Deutschland, tel.: +49-30-887-1670, fax: +49-30-887-167-77
Az Európai Filmakadémiát alapvetően a Német Nemzeti Lottószövetség finanszírozza, pénzügyi támogatást ad még a német Kulturális és Média Bizottság szövetségi biztosa, az Európai Unió MEDIA Programja, a Medienboard Berlin-Brandenburg GmbH, valamint az Akadémia európai tevékenységéhez csatlakozó partnerek és szponzorok. Mindezeken felül a szervezetet támogatja a nemzetközi filmipar is.
Az Európai Filmdíj-gálákat az Európai Filmakadémia és annak produkciós cége, az EFA Productions GmbH közösen szervezi és bonyolítja le, azonban a finanszírozása az Európai Filmakadémiától függetlenül, magán és állami forrásokból, valamint nemzetközi televíziós jogdíjakból történik.
1989–1996 : Ingmar Bergman filmrendező, Svédország
1996–2021 : Wim Wenders filmrendező, Németország
2021–         : Agnieszka Holland filmrendező, Lengyelország[8]
1989–1996 : Wim Wenders filmrendező, Németország
1996–2003 : Nik Powell filmproducer, Egyesült Királyság
2003–2005 : Humbert Balsan filmproducer, Franciaország
2005–2013 : Yves Marmion filmproducer, Franciaország
2013–2020 : Agnieszka Holland, filmrendező Lengyelország
2020–         : Mike Downey filmproducer, Írország
A szervezet élén az elnök áll. A politikai célokat és azok elérésének módjait, tartalmát az Akadémia Berlinben székelő 16 fős igazgatótanácsa határozza meg, élén az ügyvezető elnökkel, akinek munkáját két helyettes segíti. Az Akadémiának négy tiszteletbeli igazgatótanácsi tagja van. A napi ügyeket a titkárság végzi, élén az igazgatóval.[11]
Elnök: Agnieszka Holland filmrendező, Lengyelország[8]
Ügyvezető elnök: Mike Downey filmproducer, Írország [2]
Rebecca O’Brien, filmproducer, Egyesült Királyság
Ada Solomon, filmproducer, Románia
Ben Kingsley színész, Egyesült Királyság
Szabó István filmrendező, Magyarország
Igazgató: Matthijs Wouter Knol filmproducer, Hollandia [2]
Az Európai Filmakadémiának 54 országból 3984 szavazati joggal rendelkező tagja van.[12] Ezen felül 4 tiszteletbeli tagsági címmel rendelkezik:
Gianni Amelio filmrendező,  Olaszország
Sophia Loren színésznő,  Olaszország
David Puttnam filmproducer,  Egyesült Királyság
Paolo Taviani filmrendező,  Olaszország
Miloš Forman (1932–2018) filmrendező,  Csehország
Michel Piccoli (1925–2020) színész  Franciaország
Vittorio Taviani (1929–2018) filmrendező,  Olaszország
Az Akadémia tagja csak olyan európai filmes szakember lehet, akinek a munkásságát Európában elismerik, és aki kinyilvánítja arra való hajlandóságát, hogy aktívan támogatja az Akadémia céljait, és részt vesz az Akadémia képzési és promóciós tevékenységeiben.
Az éves tagsági díj 225 EUR, 36 év alatt 100 EUR.[13]
A pályázónak már legalább 3 filmes produkciókban kellett dolgoznia (játékfilm, dokumentumfilm vagy animációs film) és szerepelnie ezen filmek stáblistáján.
Két EFA-tag előzetes támogatásával, ajánlásával kell rendelkeznie.
Az Európai Filmdíjra jelölteket és annak győzteseit automatikusan felkérik az akadémiai tagságra.
Az EFA igazgatótanácsa külön-külön határozattal dönt minden egyes nem-kreatív vagy intézményi szekcióba történő felvételről.[14]
A tagok az alábbi 18 szekció valamelyikének munkájában vehetnek részt:
A tagság országonkénti megoszlása a következő: [15][16]
Amerikai Egyesült Államok 12
Az Európai Filmakadémia leglátványosabb tevékenysége az Európai Filmdíj (korábbi nevén Felix-díj) díjátadó gálájának megrendezése. Az 1989-ben alapított díjat, amelyet neveznek „európai Oscarnak” is, az év végén osztják ki, több mint tíz kategóriában. Az elismeréssel az Akadémia célja az, hogy ráirányítsa a közönség figyelmét az európai filmre, népszerűsítse annak kulturális és művészi értékeit, és erősítse a közvélemény bizalmát ezen alkotások szórakoztató értékét illetően. Ennek gyakorlati megvalósítása érdekében 1997-ben közönségdíjakat (People Choice Awards) alapítottak, mely kategóriákban 2005-ig a kedvenc színészekre és rendezőkre lehetett szavazni; 2009 óta pedig a legjobb filmre. E szavazásokat mindvégig óriási reklámkampány kíséri az európai filmes magazinokban. Ugyanezt a célt szolgálja, hogy a díjra jelölt filmeket vetítéseken mutatják be a közönségnek több európai városban (Berlin, Edinburgh, London, Stockholm, Strasbourg, Varsó).
Az Akadémia tagjai aktívan részt vesznek a kiválasztási, jelölési és odaítélési eljárásban.
Tekintettel arra, hogy a díjátadó gálát hagyományosan az értékelt év végén rendezik, az Európai Filmdíj elsőnek számít az éves nemzetközi díjak sorában, így legtöbb jelöltje, illetve nyertese ott található a következő hónapokban a Golden Globe-, vagy Oscar-jelöltek között.
Az elismerés trófeája egy női alakot ábrázoló ezüst szobor.
↑ https://www.europeanfilmacademy.org/Members.44.0.html?id=44&tx_efamemberlist_pi1%5BCMD%5D=perCountry, https://web.archive.org/web/20210530093717/https://www.europeanfilmacademy.org/Members.44.0.html?id=44&tx_efamemberlist_pi1%5BCMD%5D=perCountry, 2021. május 30.
↑ a b c d Mike Downey Elected New EFA Chairman. europeanfilmacademy.org. (angolul) Berlin: European Film Academy (2019. dec. 10.) (Hozzáférés: 2020. máj. 19.) arch
↑ a b „Európai” alatt az Európai Filmakadémia a földrész földrajzi értelemben vett államainak összességét érti, függetlenül attól, hogy az Európai Unió tagjai vagy sem, kiegészítve Izraellel és Palesztinával.
↑ Az EFA szabályzata szerint „európai filmalkotásnak” az számít, amelyik megfelel az Európai Filmkoprodukciós Egyezményt (European Convention on Cinematographic Co-production) II. függelékébe foglalt, az alkotói, előadói, valamint műszaki és szakértői csoportok tagjainak összetételére vonatkozó feltételeknek és a rendező európai születésű vagy európai állampolgár.
↑ a b c Az Európai Filmakadémia bemutatkozása
↑ Theo Angelopoulos, Richard Attenborough, Ingmar Bergman, Bernardo Bertolucci, Claude Chabrol, Federico Fellini, Claude Goretta, Dušan Makavejev, Jiří Menzel, Manoel de Oliveira, Éric Rohmer, Szabó István és Wim Wenders
↑ Az európai filmrendezők felhívása
↑ a b c Agnieszka Holland Elected New EFA President (angol nyelven). European Film Academy, 2020. december 9. [2020. december 10-i dátummal az eredetiből archiválva]. (Hozzáférés: 2020. december 10.)
↑ EFA: EFA lance une liste des “Trésors de la Culture Cinématographique Européenne” (francia nyelven). europeanfilmacademy.org. Európai Filmakadémia, 2015. február 3. [2015. február 5-i dátummal az eredetiből archiválva]. (Hozzáférés: 2021. május 20.)
↑ EFA: Treasures of European Film Culture (angol nyelven). europeanfilmacademy.org. Európai Filmakadémia, 2022. szeptember 21. [2022. szeptember 21-i dátummal az eredetiből archiválva]. (Hozzáférés: 2022. szeptember 21.)
↑ Az Európai Filmakadémia vezetése
↑ 2020. december 10-i adat.
↑ 2020. december 10-i adat.
↑ Az Európai Filmakadémia tagjai
↑ 2020. december 10-i adat.
Ez a szócikk részben vagy egészben az European Film Academy című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Az Európai Filmakadémia bemutatkozása: European Film Academy. europeanfilmacademy.org. (angolul) Berlin: European Film Academy (2012) (Hozzáférés: 2016. feb. 10.) arch
↑ Az európai filmrendezők felhívása: 1988 Appeal from European Film Directors. europeanfilmacademy.org. (angolul) Berlin: European Film Academy (1988) (Hozzáférés: 2016. feb. 10.) arch
↑ Az Európai Filmakadémia vezetése: Staff and Structure. europeanfilmacademy.org. (angolul) Berlin: European Film Academy (2015) (Hozzáférés: 2016. feb. 11.) arch
↑ Az Európai Filmakadémia tagjai: Members. europeanfilmacademy.org. (angolul) Berlin: European Film Academy (2020. dec. 10.) (Hozzáférés: 2020. dec. 10.) arch
↑ Filmakadémiai tagság: How to join. europeanfilmacademy.org. (angolul) Berlin: European Film Academy (2020) (Hozzáférés: 2020. máj. 19.) arch
Az Európai Filmakadémia hivatalos honlapja (angolul)
Az Európai Filmdíj hivatalos honlapja (angolul)
Filmművészeti és Filmtudományi Akadémia
LUX – a legjobb filmnek járó európai közönségdíj
ISNI: 0000 0001 0067 023X
legjobb európai felfedezett (FIPRESCI díj)
legjobb európai animációs játékfilm
legjobb európai operatőr (Carlo Di Palma-díj)
legjobb európai fodrász- és sminkmester
legjobb európai teljesítmény a világ filmművészetében
Európai koprodukciós díj – Prix Eurimages
Európai Filmakadémia díja az innovatív történetmesélésért
Európai Filmakadémia fenntarthatósági díja – Prix Film4Climate
Európai Filmakadémia fiatal közönség díja
legjobb európai újoncfilm (1988-1996)
legjobb európai mellékszereplő színésznő (1988, 1990-1992)
legjobb európai mellékszereplő színész (1988, 1990-1992)
legjobb európai mellékszereplő (1989)
különleges látvány díja (1988)
az év legjobb európai teljesítménye (1993)
legjobb nem európai film (1996-2005)
Európai Filmakadémia kiválóságdíja (2007-2009)
európai kritikusok díja – FIPRESCI-díj (1993-2009)
közönség-díj – legjobb rendező (1997-2005)
közönség-díj – legjobb színésznő (1997-2005)
közönség-díj – legjobb színész (1997-2005)
Európai Filmtársaság különdíja (1989, 1990)
dokumentumfilmes zsűri különdíja (1989)
külön dicséret (1989-1993, 2000, 2003)
dokumentumfilmes zsűri külön dicsérete (1989-1993)
közönségdíj a legjobb európai filmnek (2006-2019)
legjobb európai teljesítmény játékfilmsorozatban (2019)
Európai Filmdíjra beválogatott magyar filmek
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Európai_Filmakadémia&oldid=25337710”
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. október 5., 14:01
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.